b'\n_START_ARTICLE_\nJelko Kodermac\n_START_SECTION_\n\xc5\xbdivljenje in delo\n_START_PARAGRAPH_\nRodil se je v kme\xc4\x8dki dru\xc5\xbeini o\xc4\x8detu Jo\xc5\xbeefu Kodermacu in materi Hermini rojeni Mavri\xc4\x8d. Med narodnoosvobodilno borbo je bil najprej aktivist OF, leta 1943 pa se je pridru\xc5\xbeil partizanom, kjer je postal \xc4\x8dlan SKOJ-a in pripadnik Varnostno-obve\xc5\xa1\xc4\x8devalne slu\xc5\xbebe. V voja\xc5\xa1ki slu\xc5\xbebi je ostal do leta 1947, ko se je vrnil na doma\xc4\x8do kmetijo. Po priklju\xc4\x8ditvi Primorske k Jugoslaviji je prevzel \xc5\xa1tevilne politi\xc4\x8dne funkcije v Fojani in Dobrovem. Postal je odbornik ob\xc4\x8dinskega in okrajnega ljudskega odbora in poslanec Ljudske skup\xc5\xa1\xc4\x8dine Ljudske republike Slovenije. Kljub \xc5\xa1tevilnim politi\xc4\x8dnim zadol\xc5\xbeitvam je ostal zvest svojemu prvotnemu kme\xc4\x8dkemu poklicu. Prizadeval si je za gospodarsko rast Gori\xc5\xa1kih Brd, \xc5\xa1e posebej kmetijstva, ter za sodelovanje s sosednjimi ob\xc4\x8dinami v Italiji. Pri kme\xc4\x8dkemu delu ga je doletela tudi smrt, ko ga je pod seboj pokopal traktor. Prejel je ve\xc4\x8d ob\xc4\x8dinskih, republi\xc5\xa1kih in dr\xc5\xbeavnih priznanj in odlikovanj, med drugim red dela s srebrnim in red dela z zlatim vencem.'